Tettili-d deg wass n usteɛfu, sumata d lǧemɛat, ticki tella akka kra n uxeddim deg taddart ama d lbenyan ama d asizdeg n yizenqan...D iɛeggalen n tesqamut n taddart ay tt-id yettheggin ilmend n wayen sseḥqen ad t-xedmen, ttɛeggin-d i yimezdaɣ ulama sin wussan uqbel, tikkwal s wawal tikwal deg tferka d tiseɛlaqin deg wadgen i asent-yettuheggan, maca ass mi ara dyaweḍ yiḍ n tcemlit, yessawal-d daɣen yiwen seg yiɛeggalen –nni n At taddart akken ad dyesmekti ma yella win yettun. Yiwet n tallit akken yettili leḥsab yal tanezzayt n tcemlit acku d lexḍa ɣef win ur d-nettnekkar ara ad yexdem ɣef taddart ḥala ma yuwi ttriḥ neɣ yuḍen, maca taggara-agi ulac leḥsab imi amḍan n yimesdaɣ meqqer , ǧǧan-tt kan ɣer nniya n yal yiwen.